stanford-oval/wikipedia huggingface dataset:
สถาบันวิจัยระบบสาธารณสุข
ผลงานขับเคลื่อนระบบสุขภาพของประเทศ > ระยะที่ 1 ปี พ.ศ. 2535 ถึง พ.ศ. 2541

การทำงานระยะแรกเน้นที่การวิจัยสร้างความรู้ใช้เป็นฐานสำคัญในการพัฒนาระบบสุขภาพในมิติต่าง ๆ
พ.ศ. 2541 เกิดสำนักงานพัฒนานโยบายสุขภาพระหว่างประเทศ
ผลงานขับเคลื่อนระบบสุขภาพของประเทศ > ระยะที่ 2 ปี พ.ศ. 2542 ถึง พ.ศ. 2547

สวรส.เน้นหนักสนับสนุนการทำงานวิจัยสร้างความรู้เพื่อสนับสนุนการปฏิรูประบบสุขภาพ และเสริมสร้างการมีส่วนร่วมของทุกภาคส่วนในการร่วมปฏิรูประบบสุขภาพในทุกระดับ นำมาสู่การประกาศใช้ สุขภาพแห่งชาติ พ.ศ. 2550 และการจัดตั้งคณะกรรมการสุขภาพแห่งชาติ ซึ่งเป็นกลไกนโยบายใหม่ในระบบสุขภาพไทย รวมทั้ง นำมาซึ่งสมัชชาสุขภาพ ซึ่งเป็นกลไกที่ทุกภาคส่วนเข้ามามีส่วนร่วมในระบบสุขภาพอย่างเป็นรูปธรรม
พ.ศ. 2542 ก่อตั้งสถาบันพัฒนาและรับรองคุณภาพโรงพยาบาล
พ.ศ. 2543 คณะกรรมการปฏิรูประบบสุขภาพแห่งชาติ (คปรส.)
พ.ศ. 2544 เกิดสำนักงานกองทุนสนับสนุนการสร้างเสริมสุขภาพ (สสส.) จากงานวิจัยพัฒนานโยบายส่งเสริมสุขภาพ
พ.ศ. 2544 ทำการวิจัยและพัฒนารูปแบบการบริหารจัดการโรงพยาบาลในรูปแบบองค์การมหาชน โดยเริ่มนำร่อง 1 แห่ง ที่โรงพยาบาลบ้านแพ้ว จังหวัดสมุทรสาคร
พ.ศ. 2544 พัฒนาระบบประเมินผลกระทบด้านสุขภาพเป็นครั้งแรก
พ.ศ. 2545  มีพระราชบัญญัติหลักประกันสุขภาพแห่งชาติ พ.ศ. 2545
ผลงานขับเคลื่อนระบบสุขภาพของประเทศ > ระยะที่ 3 ปี พ.ศ. 2548 ถึง พ.ศ. 2550

พ.ศ. 2548 เกิดสำนักงานวิจัยเพื่อการพัฒนาหลักประกันสุขภาพไทย (สวปก.)
พ.ศ. 2548 จัดตั้งสถาบันสร้างเสริมสุขภาพคนพิการ (สสพ.)
พ.ศ. 2550 มีการประกาศใช้พระราชบัญญัติสุขภาพแห่งชาติ พ.ศ. 2550
พ.ศ. 2550 เกิดแผนยุทธศาสตร์ชาติการพัฒนาภูมิปัญญาไทย และการก่อตั้งสถาบันสุขภาพวิถีไทย
พ.ศ. 2550 จัดตั้งแผนงานความร่วมมือภูมิภาคเอเซียการวิจัยโรคติดเชื้ออุบัติใหม่อุบัติซ้ำ
พ.ศ. 2550 ร่วมจัดทำแผนยุทธศาสตร์กำลังคนด้านสุขภาพแห่งชาติ
พ.ศ. 2550 ตั้งสถาบันพัฒนาการคุ้มครองการวิจัยในมนุษย์ (สคม.)
ผลงานขับเคลื่อนระบบสุขภาพของประเทศ > ระยะที่ 4 ปี พ.ศ. 2551 ถึง พ.ศ. 2556

ในช่วง 3 ปีแรก หลังจากมี พ.ร.บ.สุขภาพฯ สวรส. ได้ทำงานวิชาการเพื่อสานต่อและทำให้ประเด็นต่าง ๆ ที่บัญญัติไว้ใน พ.ร.บ.สุขภาพฯ เป็นมรรคผล ไม่ว่าจะเป็น การสร้างความรู้สนับสนุนการจัดทำธรรมนูญว่าด้วยสุขภาพแห่งชาติ หรือการทำงานวิชาการเพื่อสนับสนุนการตัดสินใจเชิงนโยบายของคณะกรรมการสุขภาพแห่งชาติ เป็นต้น
และตั้งแต่ปี พ.ศ. 2554 เป็นต้นมา สวรส. ได้ปรับตัวและปรับบทบาทหน้าที่ หันมาเน้นหนักที่ “การจัดการความรู้สู่ระบบสุขภาพที่ยั่งยืน” ด้วยเห็นว่าภารกิจการสร้างความรู้สาขาเฉพาะต่าง ๆ มีหน่วยงานใหม่ที่มีศักยภาพเข้ามาดูแล สวรส.จึงขันอาสาที่จะเป็นแกนประสานและจัดการให้เกิดการนำเอาความรู้และวิทยาการต่าง ๆ นั้น มาจัดการให้เกิดประโยชน์ ให้เกิดการตัดสินใจในการพัฒนาระบบสุขภาพบนฐานความรู้ และสนับสนุนให้ระบบมีความเป็นธรรมและยั่งยืนยิ่งขึ้น
พ.ศ. 2551 ต่อยอดและขยายผลแผนงานการพัฒนางานประจำสู่งานวิจัย R2R
พ.ศ. 2552 แผนงานวิจัยและพัฒนาระบบยา
พ.ศ. 2553 จัดตั้งสำนักงานพัฒนาระบบการเงินการคลังด้านสุขภาพสา
พ.ศ. 2554 จัดตั้งศูนย์พัฒนากลุ่มโรคร่วมไทย (ศรท.) (ปัจจุบัน สำนักพัฒนากลุ่มโรคร่วมไทย (สรท.)) สำนักพัฒนากลุ่มโรคร่วมไทย
พ.ศ. 2555 จัดตั้งศูนย์พัฒนามาตรฐานระบบข้อมูลสุขภาพไทย (ศมสท.) (ปัจจุบัน สำนักพัฒนามาตรฐานระบบข้อมูลสุขภาพไทย (สมสท.)
ผลงานขับเคลื่อนระบบสุขภาพของประเทศ > ระยะที่ 5 พ.ศ. 2557 - ปัจจุบัน

ระยะนี้เป็นช่วงเริ่มต้นของการดำเนินงานภายใต้วิสัยทัศน์  "องค์กรขับเคลื่อนความรู้สู่ระบบสุขภาพที่สมดุลและยั่งยืน  เพื่อสุขภาพดีและชีวิตที่ยืนยาวของประชาชน"  โดยมียุทธศาสตร์ที่สำคัญคือ 1.ส่งเสริมและสนับสนุนการวิจัยที่มีความสำคัญต่อระบบสุขภาพ  2.เสริมสร้างสมรรถนะนักวิจัยด้านสุขภาพ และพัฒนาโครงสร้างพื้นฐานเพื่อรองรับการเปลี่ยนแปลงของโลกอนาคต  3.พัฒนาระบบบริหารจัดการงานวิจัยแบบครบวงจร โดยคำนึงถึงผู้มีส่วนได้ส่วนเสียที่เกี่ยวข้อง  4.บริหารจัดการงานวิจัยสู่การใช้ประโยชน์เชิงพาณิชย์ และเชิงนโยบายสาธารณะเพื่อพัฒนาระบบสุขภาพได้อย่างยั่งยืน
รวมทั้งมีเป้าหมายและตัวชี้วัดที่เป็นรูปธรรม  อาทิเช่น  การสร้างผลงานวิจัยที่ลดปัจจัยเสี่ยงที่เป็นสาเหตุการตาย 3 อันดับแรกของกลุ่มอายุต่างๆ   การนำผลงานวิจัยเชิงปฏิบัติการไปพัฒนาระบบเครือข่ายบริการระดับเขตบริการสุขภาพให้มีความยั่งยืน   การเพิ่มจำนวนนักวิจัยและผลงานวิจัยที่มีคุณภาพ   การมีระบบสารสนเทศที่บูรณาการงานวิจัย นักวิจัย และเครือข่ายในระบบสุขภาพ
โดยงานวิจัยต่างๆ เน้นการสร้างองค์ความรู้ที่ครอบคลุมทุกมิติในระบบสุขภาพ ไม่ว่าจะเป็น  ด้านการคลังสุขภาพ  ด้านกำลังคน  ด้านการแพทย์/เทคโนโลยีการแพทย์  ด้านระบบสารสนเทศด้านสุขภาพ  ด้านโครงสร้างพื้นฐาน  ด้านกฎหมาย / ข้อบังคับ  ซึ่งเป็นส่วนหนึ่งของการขับเคลื่อนระบบสุขภาพ เพื่อแก้ปัญหาสุขภาพคนไทย ผ่านงานวิจัยต่างๆ ตัวอย่างเช่น  งานวิจัยปฏิรูปบทบาทกระทรวงสาธารณสุขตามนโยบายเขตสุขภาพ  งานวิจัยมุ่งเป้าด้านสุขภาพและชีวเวชศาสตร์สู่การใช้ประโยชน์เชิงพาณิชย์  งานวิจัยลดปัจจัยเสี่ยงทางด้านสุขภาพ เพื่อนำไปสู่การลดสาเหตุการตาย  การวิเคราะห์อัตรากำลังบุคลากรสาธารณสุข  งานวิจัยระบบยา ฯลฯ
ผลผลิตและบริการ

งานวิจัย ผลงานวิจัยของ สวรส. สามารถนำไปใช้ประโยชน์ได้โดยไม่มีลิขสิทธิ์ตาม สิทธิ์การเผยแพร่ (CC BY-NC-SA)
วารสารวิจัยระบบสาธารณสุข วารสารวิจัยระบบสาธารณสุข เป็นเครื่องมือเผยแพร่วิชาการเพื่อสนับสนุนและยกขีดความสามารถในการผลิตองค์ความรู้ใหม่จากการวิจัยระบบสุขภาพ เพื่อเป็นประโยชน์ต่อผู้กำหนดนโยบาย นักวิจัย นักวิชาการและบุคลากรสาธารณสุขทุกระดับ เผยแพร่ในรูปแบบดิจิทัล โดยวารสารฯ ปัจจุบันไม่จัดพิมพ์รูปเล่มกระดาษ
ห้องสมุด 100 ปี เสม พริ้งพวงแก้ว จัดเป็นห้องสมุดเฉพาะซึ่งเป็นแหล่งรวบรวมทรัพยากรสารสนเทศ เอกสารวิจัย งานวิชาการและหนังสือที่น่าสนใจ ที่เกี่ยวข้องกับระบบสุขภาพ ตั้งอยู่ ณ ชั้น 1 อาคารสุขภาพแห่งชาติ
คลังข้อมูลและความรู้ระบบสุขภาพ ศูนย์กลางข้อมูล สารสนเทศ และความรู้ในระบบสุขภาพ (ปัจจุบันหยุดให้บริการแล้ว) โดยทาง สวรส. ได้พัฒนาเครื่องมือในการช่วยค้นคว้า และเชื่อมโยงข้อมูลจากหน่วยงานและองค์กรด้านสุขภาพในประเทศไทยหลายแหล่ง เพื่อให้ค้นหาข้อมูลดังกล่าวได้อย่างสะดวกและรวดเร็ว
สัญลักษณ์องค์กร

แนวคิดการออกแบบตราสัญลักษณ์ของ สวรส.
รูปสามเหลี่ยมเป็นสัญญาลักษณ์แทนสติปัญญา
เส้นที่ประกอบกันเป็นรูปวงรีกลางรูปสามเหลี่ยม มีความหมายเหมือนกับเป็นศูนย์รวมหรือประกายแห่งสติปัญญา
วงรีเป็นสัญญาลักษณ์แทนจักรวาล การวางเรียงซ้อนกันและโอบล้อมรูปสามเหลี่ยมไว้เป็นการแสดงถึงความผสานกลมกลืนระหว่างมนุษย์กับธรรมชาติ(สติปัญญา-จักรวาล) และเน้นถึงความกลมกลืนอีกครั้งด้วย ตัวย่อของสถาบันที่เรียงโค้งไปตามฐานรูป
ตัวย่อสถาบันเน้นที่ความแหลมคมของเส้น ซึ่งสะท้อนแสดงถึงจุดมุ่งหมายและการทำงานที่เน้นถึงข้อมูลที่ถูกต้องชัดเจน ในขณะเดียวกัน ลักษณะตัวอักษร และภาพรวมของตรา ก็จะสื่อถึงความก้าวหน้า-ทันสมัย
ผู้อำนวยการ

ผู้อำนวยการ สวรส. ดำรงตำแหน่งวาระละ 3 ปี ต่อเนื่องได้ไม่เกิน 2 วาระ
| ลำดับ | ชื่อ-สกุล ผู้อำนวยการ | วาระ | ระยะเวลาดำรงตำแหน่ง | หมายเหตุ |
| --- | --- | --- | --- | --- |
| 1 | สมศักดิ์ ชุณหรัศมิ์ | 2 | ก่อตั้ง - พ.ศ. 2541 |  |
| 2 | วิพุธ พูลเจริญ | 2 | พ.ศ. 2541 - พ.ศ. 2547 |  |
| 3 | ศิริวัฒน์ ทิพย์ธราดล | - | พ.ศ. 2547- พ.ศ. 2549 |  |
| 4 | กิตตินันท์ อนรรฆมณี | - | พ.ศ. 2549 - พ.ศ. 2550 | รักษาการ |
| 5 | พงษ์พิสุทธิ์ จงอุดมสุข | 2 | พ.ศ. 2550 - พ.ศ. 2556 |  |
| 6 | สมเกียรติ วัฒนศิริชัยกุล | - | พ.ศ. 2556 - พ.ศ. 2557 |  |
| 7 | ภูษิต ประคองสาย | - | พ.ศ. 2557 - พ.ศ. 2558 | รักษาการ |
| 8 | พีรพล สุทธิวิเศษศักดิ์ | 1 | พ.ศ. 2558 - พ.ศ. 2561 |  |
| 9 | นพพร ชื่นกลิ่น | - | พ.ศ. 2561 - ก.ค. 2566 |  |
| 10 | จรวยพร ศรีศศลักษณ์ | - | ก.ค. 2566 - ก.ย. 2566 | รักษาการ |
| 11 | ศุภกิจ ศิริลักษณ์ | - | ก.ย. 2566 - ปัจจุบัน |  |
แหล่งข้อมูลอื่น

เว็บไซต์ทางการ
| ด ค กหน่วยงานในสังกัดและหน่วยงานภายใต้การกำกับดูแลของกระทรวงสาธารณสุขของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสุขภาพจิต  กรมควบคุมโรค  กรมอนามัย  กรมการแพทย์  กรมวิทยาศาสตร์การแพทย์  กรมสนับสนุนบริการสุขภาพ  กรมการแพทย์แผนไทยและการแพทย์ทางเลือก  สำนักงานคณะกรรมการอาหารและยา  |  |
| รัฐวิสาหกิจ | องค์การเภสัชกรรม |  |
| องค์การมหาชน |  สำนักงานหลักประกันสุขภาพแห่งชาติ  สถาบันวิจัยระบบสาธารณสุข  สถาบันการแพทย์ฉุกเฉินแห่งชาติ  โรงพยาบาลบ้านแพ้ว (องค์การมหาชน)  สถาบันรับรองคุณภาพสถานพยาบาล (องค์การมหาชน)  สถาบันวัคซีนแห่งชาติ  |  |
หมวดหมู่
สำนักงานเศรษฐกิจการคลัง

| --- | --- |
Fiscal Policy Office
เครื่องหมายราชการของสำนักงาน
ภาพรวมสำนักงาน
ก่อตั้ง: 18 ตุลาคม พ.ศ. 2504; 63 ปีก่อน (2504-10-18)
ประเภท: ส่วนราชการ
สำนักงานใหญ่: ซอยพระรามที่ 6 ซอย 30 ถนนพระรามที่ 6 แขวงพญาไท เขตพญาไท กรุงเทพมหานคร 10400
บุคลากร: 295 คน (พ.ศ. 2566)
งบประมาณต่อปี: 482,000,700 บาท (พ.ศ. 2568)
ฝ่ายบริหารสำนักงาน: พรชัย ฐีระเวช, ผู้อำนวยการ ชุมพล สุวรรณกิจบริหาร, รองผู้อำนวยการ สุมาลี สถิตชัยเจริญ, รองผู้อำนวยการ
ต้นสังกัดสำนักงาน: กระทรวงการคลัง
เว็บไซต์: เว็บไซต์ของสำนักงาน
สำนักงานเศรษฐกิจการคลัง (อังกฤษ: Fiscal Policy Office) หรือย่อว่า สศค. เป็นส่วนราชการระดับกรม ในสังกัดกระทรวงการคลัง มีหน้าที่เสนอแนะและออกแบบนโยบาย แผน และมาตรการเกี่ยวกับการคลังและภาษีอากร วางแผนและดำเนินการเกี่ยวกับความร่วมมือทางการเงินและการธนาคารระหว่างประเทศและองค์กรระหว่างประเทศ และวางแผนประสานและดำเนินการเกี่ยวกับความร่วมมือทางการเงินและการคลังระหว่างประเทศและองค์กรระหว่างประเทศ
ประวัติ

สำนักงานเศรษฐกิจการคลัง จัดตั้งเมื่อวันที่ 18 ตุลาคม 2504 ตามพระราชบัญญัติปรับปรุงกระทรวง ทบวง กรม (ฉบับที่ 9) พ.ศ. 2504 ตามดำริของนายสุนทร หงส์ลดารมภ์ รัฐมนตรีว่าการกระทรวงการคลังในสมัยนั้น ที่เห็นว่าจำเป็นต้องมีการนำวิทยาการแผนใหม่ เข้ามาใช้ในการบริหาร และการกำหนดนโยบายการคลัง ตลอดจนจนจะต้องมีองค์กร หรือจุดรวม ที่จะสามารถประสานกิจกรรม ที่เกี่ยวกับเศรษฐกิจ และการคลังของประเทศ จึงควรต้องมีการจัดตั้งหน่วยงานที่เหมาะสม
หน่วยงานในสังกัด

หน่วยงานในสังกัดเป็นไปตามกฎกระทรวงแบ่งส่วนราชการสำนักงานเศรษฐกิจการคลัง (ฉบับ 2) พ.ศ. 2555
| --- | --- |
 สำนักงานเลขานุการกรม  ศูนย์เทคโนโลยีสารสนเทศ  สำนักกฎหมาย  สำนักนโยบายการคลัง  สำนักนโยบายการออมและการลงทุน  สำนักนโยบายพัฒนาระบบการเงินภาคประชาชน  สำนักนโยบายภาษี:  สำนักนโยบายระบบการคุ้มครองผลประโยชน์ทางการเงิน  สำนักนโยบายระบบการเงินและสถาบันการเงิน  สำนักนโยบายเศรษฐกิจมหภาค  สำนักนโยบายเศรษฐกิจระหว่างประเทศ  กลุ่มพัฒนาระบบบริหาร  กลุ่มตรวจสอบภายใน  กลุ่มที่ปรึกษาเศรษฐกิจและการคลังในต่างประเทศ
คาเรน สแทดท์เฟลด์

| โคซุกิ คาเรน |
| --- | --- |
ตัวละครใน โค้ด กีอัส
ปรากฏครั้งแรก: ตอนที่ 1 "วันที่จอมมารถือกำเนิด"
ให้เสียงโดย: อามิ โคชิมิซึ (Japanese) คาเรน สตราสแมน (English)
ข้อมูลตัวละครในเรื่อง
นามแฝง: คาเรน สแทดท์เฟลด์ Q-1 (given by Zero)
ญาติ: Mother (Japanese)   โคซุกิ นาโอโตะ (brother, deceased)
สัญชาติ: Britannian-Japanese
Allegiance: Black Knights
Position: Captain of Squad Zero
Knightmare Frame: Glasgow Burai Guren Mk-II
คาเรน สแทดท์เฟลด์ (Kallen Stadtfeld) หรือชื่อจริงคือ โคซุกิ คาเรน (Kozuki Kallen) เป็นตัวละครจากการ์ตูนญี่ปุ่นเรื่อง โค้ด กีอัส พากย์เสียงโดยอามิ โคชิมิซึ
โรงเรียนวรรณวิทย์

| โรงเรียนวรรณวิทย์ |
| --- | --- |

ที่ตั้ง

เลขที่ 16 ซอยสุขุมวิท  8  ถนนสุขุมวิท แขวงคลองเตย เขตคลองเตย กรุงเทพมหานคร 10110
ข้อมูล
ประเภท: โรงเรียนเอกชน
คติพจน์: อตฺตา หิ อตฺตโน นาโถ (ตนย่อมเป็นที่พึ่งแห่งตน)
สถาปนา: พ.ศ. 2489
ผู้ก่อตั้ง: หม่อมผิว สุขสวัสดิ์ ณ อยุธยา
ผู้บริหาร: หม่อมราชวงศ์รุจีสมร สุขสวัสดิ์
ผู้จัดการ: หม่อมราชวงศ์รุจีสมร สุขสวัสดิ์
สี: เขียว เทา    
เพลง: มาร์ชวรรณวิทย์
สังกัด: สำนักงานคณะกรรมการส่งเสริมการศึกษาเอกชน
โรงเรียนวรรณวิทย์ เป็นอดีตโรงเรียนเอกชน โดยเคยเปิดรับนักเรียนเข้าศึกษาตั้งแต่ชั้นอนุบาลจนถึงระดับชั้นมัธยมศึกษาชั้นปีที่ 3 ทั้งนักเรียนชายและหญิง มีผู้อำนวยการและผู้จัดโรงเรียนคือ หม่อมราชวงศ์รุจีสมร สุขสวัสดิ์ มีบุคลากรครูทั้งหมด 43 คน ส่วนใหญ่เป็นศิษย์เก่าของโรงเรียน  ทางโรงเรียนมีเอกลักษณ์เฉพาะตัว คือ การใช้เสียงระฆังเป็นสัญลักษณ์ในการส่งสัญญาณเปลี่ยนคาบเรียน โรงเรียนได้ยุติการเรียนการสอนในภาคเรียนที่ 2 ปีการศึกษา 2564 รวมระยะเวลาที่เปิดทำการเรียนการสอนทั้งสิ้น 76 ปี
ภาพมุมกว้าง
ประวัติ

โรงเรียนวรรณวิทย์ ก่อตั้งโดยหม่อมผิว สุขสวัสดิ์ ณ อยุธยา เมื่อวันที่ 20 มิถุนายน พ.ศ. 2489 ที่เรือนไม้ชั้นเดียวในซอยสุขุมวิท 4 ถนนสุขุมวิท หรือ ซอยสมาหาร โรงเรียนวรรณวิทย์ ในระยะแรกเริ่มก่อตั้งมีนักเรียนเพียง 7 คนเท่านั้น หม่อมผิว เป็นครูใหญ่เอง สั่งสอนอบรมนักเรียนเองด้วย โดยมีความมุ่งมั่นที่จะให้เป็นสถานศึกษา ที่ให้ทั้งวิชาความรู้ รวมทั้งอบรมสั่งสอนศิลธรรม จรรยา ขนบประเพณี และพลศึกษาไปด้วย ในระยะแรกเริ่มก่อตั้งมีนักเรียนเพียง 7 คน โดยหม่อมผิว เป็นครูใหญ่และทำการสอนด้วยตนเอง  โดยไม่เก็บเงินบำรุงการศึกษาในการรับเข้าเรียนและอนุญาตให้ค้างค่าเล่าเรียนโรงเรียนได้ โรงเรียนวรรณวิทย์ขยายกิจการขึ้นเรื่อย ๆ มีนักเรียนเพิ่มขึ้นทุกปี และได้เพิ่มชั้นเรียนขึ้นจนถึงชั้นมัธยมสามัญตอนกลาง (ม.3 ในปัจจุบัน) ใน พ.ศ. 2496
ต่อมาหม่อมผิว มีอายุมากขึ้น จึงให้ธิดาคนเล็กคือ หม่อมราชวงศ์รุจีสมร สุขสวัสดิ์ เป็นผู้จัดการ และครูใหญ่แทน โดยเข้ารับตำแหน่งเมื่อวันที่ 27 เมษายน พ.ศ. 2497 และในเดือนมิถุนายน ปี พ.ศ. 2497 นี้กระทรวงศึกษาธิการได้รับรองวิทยฐานะโรงเรียนวรรณวิทย์เทียบเท่าโรงเรียนรัฐบาล และในปีนี้โรงเรียนได้ซื้อที่ดินด้านหน้า ซอยสุขุมวิท 8 (ซอย ปรีดา) จึงเปลี่ยนทางเข้าออกและเลขที่มาเป็นด้านซอยสุขุมวิท 8  ส่วนประตูทางเข้าเดิมด้านซอยสมาหารเปลี่ยนเป็นประตูหลัง และได้ขยายอาคารเรียนเพิ่มขึ้นอีก จากอาคารเรือนไม้ชั้นเดียวมาเป็นอาคารไม้ 2 ชั้น รูปตัวแอล
พ.ศ. 2505 ได้ก่อสร้างอาคาร 3 ชั้น ชั้นล่างใช้เป็นโรงอาหาร ส่วนชั้นที่ 2 และ 3 ใช้เป็นห้องเรียนสำหรับระดับชั้นมัธยมศึกษาปีที่ 1 - 3
พ.ศ. 2508 ได้สร้างอาคารใต้ถุนสูงขึ้นอีก 1 หลังด้านหน้าโรงเรียน ชั้นล่างเปิดโล่งตลอดเป็นลานอเนกประสงค์ ชั้นบนเป็นห้องเรียน
โรงเรียนมีพื้นที่ขนาด 3 ไร่ อาคารเรียนเป็นอาคารไม้สองชั้น มีนักเรียนประมาณ 500 คน ทางโรงเรียนคิดค่าเทอมเพียงเทอมละ 1,600 บาทเท่านั้น ซึ่งถือว่าถูกมาก เนื่องจากนักเรียนส่วนมากเป็นบุตรหลานของผู้ที่มีรายได้น้อยในละแวกนี้ แม้จะมีผู้ขอซื้อที่ดินไปสร้างเป็นโรงแรมและคอนโดมิเนียมโดยให้ราคาสูงถึงพันล้านบาท แต่ทางหม่อมราชวงศ์รุจีสมรซึ่งเป็นผู้บริหารยืนยันที่จะไม่ขาย ด้วยต้องการจะให้เป็นสถานที่ให้การศึกษาแก่เด็ก ๆ ต่อไป
และเมื่อวันที่ 22 มกราคม 2565 เฟสบุ๊กแฟนเพจ "ศิษย์เก่าโรงเรียนวรรณวิทย์ Wannawit School Alumni" ได้ประกาศเชิญชวนศิษย์เก่าร่วมบันทึกความทรงจำส่งท้ายเพื่อรำลึกถึงโรงเรียนในงาน “สิ้นเสียงระฆังวรรณวิทย์” วันที่ 26 กุมภาพันธ์ 2565 เวลา 10.00 น. เป็นต้นไป ณ โรงเรียนวรรณวิทย์ ซอยสุขุมวิท 8 เนื่องจากประสบภาวะขาดทุนอย่างต่อเนื่องเป็นเวลากว่า 3 ปี โรงเรียนแบกรับภาระและการขาดทุนไม่ไหวจึงต้องปิดตัวลงโดยจะทำการเรียนการสอนภาคเรียนที่ 2 ปีการศึกษา 2564 เป็นภาคเรียนสุดท้าย
ซึ่งโรงเรียนวรรณวิทย์ เป็นโรงเรียนเอกชน สังกัดสำนักงานคณะกรรมการส่งเสริมการศึกษาเอกชน ตั้งอยู่บนพื้นที่ 3 ไร่ ในซอยสุขุมวิท 8 แขวงคลองเตย เขตคลองเตย กรุงเทพฯ ประสบปัญหาขาดทุนเป็นระยะเวลา 3 ปี นักเรียนลดจำนวนลงเรื่อยๆ ประกอบกับสถานการณ์โควิด-19 ที่ผ่านมา ผู้ปกครองที่มีอาชีพรับจ้าง ค้าขาย และเป็นผู้ที่มีรายได้น้อย จ่ายค่าเทอมไม่ตรงเวลา แต่ก็ยังทำการเรียนการสอนตามเจตนารมณ์ของผู้ก่อตั้งมาตลอด กระทั่งมติคณะกรรมการและครูมีความเห็นว่า โรงเรียนไม่สามารถดำเนินกิจการต่อไปได้แล้ว จึงได้ยุติการเรียนการสอนดังกล่าว
สัญลักษณ์ > ตราสัญลักษณ์

"นางฟ้าถือคบเพลิง"
เป็นรูปตราวงกลมสองชั้น วงกลมชั้นในเป็นภาพนางฟ้าถือคบเพลิงอยู่ในท่าเหาะบนท้องฟ้า และเบื้องหลังเป็นหมู่เมฆ วงกลมชั้นนอกด้านบน มีข้อความระบุว่า "โรงเรียนวรรณวิทย์" และวงกลมชั้นนอกด้านล่าง มีข้อความระบุว่า "ตนย่อมเป็นที่พึ่งแห่งตน" และมีดอกประจำยามคั่นระหว่างข้อความ
สัญลักษณ์ > สีประจำโรงเรียน

สีเขียว และ สีเทา
สัญลักษณ์ > อักษรย่อ

ว.ณ.ว.
สัญลักษณ์ > คติพจน์

อตฺตา หิ อตฺตโน นาโถ ตนเป็นที่พึ่งแห่งตน
สัญลักษณ์ > ต้นไม้ประจำโรงเรียน

ต้นกระทิงทะเล
ทำเนียบผู้บริหารโรงเรียน

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม | ตำแหน่ง | เริ่มวาระ | สิ้นสุดวาระ |

| 1 |  | หม่อมผิว สุขสวัสดิ์ ณ อยุธยา | ครูใหญ่และผู้จัดการ | 20 มิถุนายน พ.ศ. 2489 | 26 เมษายน พ.ศ. 2497 |

| 2 |  | หม่อมราชวงศ์รุจีสมร สุขสวัสดิ์ | ผู้อำนวยการและผู้จัดการ | 27 เมษายน พ.ศ. 2497 | 26 กุมภาพันธ์ พ.ศ. 2565 |
ศิษย์เก่าที่มีชื่อเสียง

นางพรวิมล ดิษฐกุล ภริยา พลเอก​ศิริชัย ดิษฐกุล อดีตรัฐมนตรีว่าการกระทรวงแรงงาน
ดาวใจ ไพจิตร นักร้องรางวัลแผ่นเสียงทองคำพระราชทาน
บริบูรณ์ จันทร์เรือง นักแสดงและพิธีกร
อรัญญา นามวงศ์ นักแสดงชาวไทย
ระเบียงภาพ

โรงเรียนวรรณวิทย์ในปี พ.ศ.2564
โรงเรียนวรรณวิทย์ในปี พ.ศ.2564
โรงเรียนวรรณวิทย์ในปี พ.ศ.2564
โรงเรียนวรรณวิทย์ในปี พ.ศ.2564
โรงเรียนวรรณวิทย์ในปี พ.ศ.2564
โรงเรียนวรรณวิทย์ในปี พ.ศ.2564
โรงเรียนวรรณวิทย์ในปี พ.ศ.2564
โรงเรียนวรรณวิทย์ในปี พ.ศ.2564
แหล่งข้อมูลอื่น

แผนที่และภาพถ่ายทางอากาศของ โรงเรียนวรรณวิทย์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′17″N 100°33′21″E﻿ / ﻿13.738187°N 100.555806°E﻿ / 13.738187; 100.555806
โรงเรียนวรรณวิทย์ Wannawit School
น้องสาวเพื่อนตัวร้ายกับนายจืดจาง

ซีรีส์ไลต์โนเวลญี่ปุ่น
| --- | --- |
น้องสาวเพื่อนตัวร้ายกับนายจืดจาง
หน้าปกหนังสือไลต์โนเวลเล่มแรกฉบับภาษาไทย
友達の妹が俺にだけウザい (Tomodachi no Imōto ga Ore ni Dake Uzai)
ชื่อภาษาอังกฤษ: My Friend's Little Sister Has It In for Me!
แนว: สุขนาฏกรรมจินตนิยม
ไลต์โนเวล
เขียนโดย: โกส มิคาวะ
วาดภาพโดย: โทมาริ
สำนักพิมพ์: เอสบีครีเอทีฟ
สำนักพิมพ์ภาคภาษาไทย: เฟิร์ส เพจ โปร
ในเครือ: GA Bunko
กลุ่มเป้าหมาย: ชาย
วางจำหน่ายตั้งแต่: 15 เมษายน พ.ศ. 2562 – ปัจจุบัน
จำนวนเล่ม: 10
มังงะ
เขียนโดย: โกส มิคาวะ
วาดภาพโดย: ฮิระ ฮิราโอกะ
สำนักพิมพ์: สแควร์เอนิกซ์
นิตยสาร: Manga UP!
กลุ่มเป้าหมาย: โชเน็ง
วางจำหน่ายตั้งแต่: 13 ธันวาคม พ.ศ. 2562 – ปัจจุบัน
จำนวนเล่ม: 8
อนิเมะโทรทัศน์
กำกับโดย: คาซูโอมิ โคกะ
เขียนบทโดย: โทโกะ มาชิดะ
สตูดิโอ: เบลด
ฉาย:  ตุลาคม พ.ศ. 2568  –  กำหนดการ
น้องสาวเพื่อนตัวร้ายกับนายจืดจาง (ญี่ปุ่น: 友達の妹が俺にだけウザい, โรมาจิ: Tomodachi no Imōto ga Ore ni Dake Uzai) เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดย Ghost Mikawa และวาดภาพประกอบโดย Tomari ซีรีส์เริ่มเผยแพร่โดยเอสบีครีเอทีฟ ภายใต้สำนักพิมพ์ GA Bunko ในเดือนเมษายน พ.ศ. 2562 ไลต์โนเวลมีลิขสิทธิ์ในประเทศไทยโดยสำนักพิมพ์ เฟิร์ส เพจ โปร มังงะได้รับการดัดแปลงโดย Hira Hiraoka เริ่มเผยแพร่ออนไลน์ในเดือนธันวาคม พ.ศ. 2562 ซีรีส์อนิเมะทางโทรทัศน์ที่ผลิตโดยสตูดิโอเบลด มีกำหนดออกอากาศในเดือนตุลาคม พ.ศ. 2568
สื่อ > ไลต์โนเวล

ไลต์โนเวลเขียนโดย โกส มิคาวะ และวาดภาพประกอบโดย โทมาริ เริ่มเผยแพร่โดยเอสบีครีเอทีฟ ภายใต้สำนักพิมพ์ GA Bunko โดยเล่มแรกออกวางจำหน่ายเมื่อวันที่ 15 เมษายน พ.ศ. 2562 และเมื่อเดือนตุลาคม พ.ศ. 2565 ไลต์โนเวลวางจำหน่ายถึงเล่มที่ 10
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  12 เมษายน พ.ศ. 2562 | 978-4-81-560187-4 | 11 มีนาคม พ.ศ. 2563 | 978-6-16-489056-5 |
| 2 |  12 กรกฎาคม พ.ศ. 2562 | 978-4-81-560277-2 | 15 ธันวาคม พ.ศ. 2563 | 978-6-16-489088-6 |
| 3 |  14 พฤศจิกายน พ.ศ. 2562 | 978-4-81-560427-1 | 24 มีนาคม พ.ศ. 2566 | — |
| 4 |  13 มีนาคม พ.ศ. 2563 | 978-4-81-560480-6  978-4-81-560479-0 (ฉบับพิเศษ) | — | — |
| 5 |  6 สิงหาคม พ.ศ. 2563 | 978-4-81-560623-7 | — | — |
| 6 |  10 ธันวาคม พ.ศ. 2563 | 978-4-81-560781-4  978-4-81-560780-7 (ฉบับพิเศษ) | — | — |
| 7 |  12 มีนาคม พ.ศ. 2564 | 978-4-81-560783-8  978-4-81-560782-1 (ฉบับพิเศษ) | — | — |
| 8 |  12 สิงหาคม พ.ศ. 2564 | 978-4-81-561014-2  978-4-81-561013-5 (ฉบับพิเศษ) | — | — |
| 9 |  15 มกราคม พ.ศ. 2565 | 978-4-8156-1227-6  978-4-8156-1226-9 (ฉบับพิเศษ) | — | — |
| 10 |  15 ตุลาคม พ.ศ. 2565 | 978-4-8156-1600-7  978-4-8156-1599-4 (ฉบับพิเศษ) | — | — |
| 11 |  15 มีนาคม พ.ศ. 2568 | 978-4-8156-1912-1 | — | — |
สื่อ > มังงะ

มังงะดัดแปลงโดย ฮิระ ฮิราโอกะ เริ่มเผยแพร่ออนไลน์ใน Manga UP! ของสแควร์เอนิกซ์ เมื่อวันที่ 13 ธันวาคม พ.ศ. 2562 และเมื่อเดือนกุมภาพันธ์ พ.ศ. 2566 มีการรวบรวมไว้เป็นเล่มทังโกบง ถึงเล่มที่ 8
| # | วันที่ออกจำหน่ายญี่ปุ่น | ISBN ญี่ปุ่น |
| --- | --- | --- |
| 1 |  6 สิงหาคม พ.ศ. 2563 | 978-4-75-756754-2 |
| 2 |  7 พฤศจิกายน พ.ศ. 2563 | 978-4-75-756929-4 |
| 3 |  7 มิถุนายน พ.ศ. 2564 | 978-4-75-757298-0 |
| 4 |  7 มกราคม พ.ศ. 2565 | 978-4-75-757550-9 |
| 5 |  7 กรกฎาคม พ.ศ. 2565 | 978-4-75-758011-4 |
| 6 |  7 กุมภาพันธ์ พ.ศ. 2566 | 978-4-75-758388-7 |
| 7 |  7 กันยายน พ.ศ. 2566 | 978-4-75-758770-0 |
| 8 |  5 กรกฎาคม พ.ศ. 2567 | 978-4-75-759288-9 |
สื่อ > อนิเมะ

มีการประกาศสร้างซีรีส์อนิเมะทางโทรทัศน์ระหว่างการถ่ายทอดสดสำหรับงาน "GA Fes 2021" เมื่อวันที่ 31 มกราคม พ.ศ. 2564 โดยนักแสดงจากดราม่าซีดีของซีรีส์จะกลับมารับบทบาทเดิมอีกครั้ง ในงานถ่ายทอดสด "GA Fes 2024" เมื่อวันที่ 10 มีนาคม พ.ศ. 2567 มีการประกาศว่าซีรีส์ดังกล่าวจะผลิตโดยสตูดิโอเบลด และกำกับโดยคาซูโอมิ โคกะ โดยมีโทโกะ มาชิดะรับหน้าที่เป็นผู้เขียนบทของเรื่อง และคัตสึยูกิ ซาโตเป็นผู้ออกแบบตัวละคร โดยมีกำหนดออกอากาศในเดือนตุลาคม พ.ศ. 2568
ดูเพิ่ม

แง้มหัวใจยัยน้องสาวจำเป็น โครงการสื่อผสมโดยผู้เขียนคนเดียวกัน
ห้องเรียนจารชน ไลต์โนเวลอีกเรื่องหนึ่งที่มีผู้ววาดภาพประกอบคนเดียวกัน
แหล่งข้อมูลอื่น

เว็บไซต์อย่างเป็นทางการของไลต์โนเวล (ในภาษาญี่ปุ่น)
เว็บไซต์อย่างเป็นทางการของไลต์โนเวล (ในภาษาไทย)
เว็บไซต์อย่างเป็นทางการของมังงะ (ในภาษาญี่ปุ่น)
น้องสาวเพื่อนตัวร้ายกับนายจืดจาง (นิยาย) ที่เครือข่ายข่าวอนิเมะ
ชาวฮกเกี้ยน

| 閩南泉漳人 |
| --- | --- |
ครอบครัวชาวฮกเกี้ยน มณฑลฝูเจี้ยนตอนใต้ ค.ศ. 1920
ประชากรทั้งหมด
~60,000,000
ภูมิภาคที่มีประชากรอย่างมีนัยสำคัญ
 จีน: มณฑลฝูเจี้ยน
 ไต้หวัน: ไต้หวันเชื้อสายฮั่นส่วนใหญ่ (~22,277,000)
 มาเลเซีย: มาเลเซียเชื้อสายจีนที่มีจำนวนมากที่สุด
 สิงคโปร์: สิงคโปร์เชื้อสายจีนที่มีจำนวนมากที่สุด
 ฟิลิปปินส์: ฟิลิปิโนเชื้อสายจีนที่มีจำนวนมากที่สุด
 อินโดนีเซีย: อินโดนีเซียเชื้อสายจีนที่มีจำนวนมากที่สุด
 บรูไน: บรูไนเชื้อสายจีนที่มีจำนวนมากที่สุด
 พม่า: หนึ่งในสามพม่าเชื้อสายจีนที่มีจำนวนมากที่สุด (จำนวนรวมกับกวางตุ้ง)
 สหรัฐ: 70,000+
 เวียดนาม: ~45,000
 ฮ่องกง: ชนกลุ่มน้อย
 มาเก๊า: ชนกลุ่มน้อย
ภาษา
ภาษาแม่: จีนฮกเกี้ยน อื่น ๆ: จีนมาตรฐาน, อังกฤษ, ภาษาประจำชาติของประเทศที่เข้าอาศัย
ศาสนา
ศาสนาชาวบ้านจีน (รวมลัทธิเต๋า, ลัทธิขงจื๊อ, การบูชาบรรพบุรุษ และอื่น ๆ), พุทธนิกายมหายาน และไม่มีศาสนา
ชาวฮกเกี้ยน (จีน: 福建人; เป่อ่วยยี: Hok-kiàn-lâng) เป็นชาวฮั่นกลุ่มย่อยที่พูดภาษาฮกเกี้ยน ภาษาหมิ่นใต้ หรือมีบรรพบุรุษจากฝูเจี้ยนตะวันออกเฉียงใต้ ประเทศจีน เป็นหนึ่งในชนเผ่าจีนโพ้นทะเล มีจำนวนมากในเอเชียตะวันออกเฉียงใต้ เป็นประชากรส่วนใหญ่ของภูเก็ต ตรัง สงขลา สตูล พังงา(บางส่วน) ปีนัง สิงคโปร์ และเป็นชนเผ่าจีนที่มีสัดส่วนสูงในมาเลเซีย อินโดนีเซีย และฟิลิปปินส์
ชาวฮกเกี้ยน

ชาวฮกเกี้ยนคือชนเผ่าจีนเผ่าหนึ่งที่อพยพมาจากทางตอนของมณฑลฮกเกี้ยน (ฝูเจี้ยน) เมืองหลักคือเอ้หมึง (เซี่ยเหมิน) พื้นที่ของชาวฮกเกี้ยนอยู่ตั้งแต่เมืองเอ้หมึงลงมาจนถึงเขตมณฑลกวางตุ้ง เป็นชนเผ่าจีนฮกเกี้ยนที่มีมากที่สุดในบรรดา 2 กลุ่ม สำเนียงการพูดเป็นสำเนียงฮกเกี้ยนใต้หรือหมิ่นหนาน
ชาวฮกโล่ นอกจากจะเป็นคำเรียกของชนเผ่าจีนฮกเกี้ยนที่อพยพมาจากตอนใต้ของมณฑลฮกเกี้ยนแล้ว ยังเป็นคำเรียกชาวไต้หวันด้วย ชาวไต้หวันส่วนใหญ่เรียกแทนตัวเองว่า ฮกโล่ หรือถ้าตรงกับภาษาอังกฤษ คือ Taiwanese[ต้องการอ้างอิง]
ชาวฮกเกี้ยน > ชาวฮกเกี้ยนโพ้นทะเล

ชาวฮกเกี้ยนเป็นชนเผ่าจีนกลุ่มแรก ๆ ที่อพยพออกมาจากพื้นแผ่นดินใหญ่ไปตามประเทศต่าง ๆ เนื่องจากเป็นมณฑลที่อยู่ติดทะเลจึงสามารถออกจากประเทศได้ง่ายกว่ามณฑลอื่น ช่วงแรกที่อพยพมาจะเป็นผู้ที่มีฐานะมาทำการค้า แต่ช่วงสมัยกรุงรัตนโกสินทร์มาแบบเสื้อผืนหมอนใบมาเป็นกุลี
ชาวฮกเกี้ยน > ชาวฮกเกี้ยนโพ้นทะเล > เอเชียตะวันออกเฉียงใต้

ชาวจีนฮกเกี้ยนเริ่มอพยพมาสู่เอเซียตะวันออกเฉียงใต้ในยุคเริ่มอาณานิคมของดัตซ์ซึ่งต้องการแรงงานชาวจีนมาก ทำให้มีเรือไปรับชาวจีนฮกเกี้ยนทุกเดือน เดือนละหลายเที่ยว มาตุภูมิจุดกำเนิดของชาวฮกเกี้ยนมาจากหลากหลายเมืองครอบคุมทั่วบริเวณมณฑลฮกเกี้ยน แต่ส่วนมากมาจากเมืองชายฝั่งที่ติดทะเล โดยส่วนมากมาจาก เมืองจังโจว เมืองเฉวียนโจว เมืองฝูโจว เมืองเซี่ยเหมิน เมืองจังโจวและเฉวียนโจว เป็นพื้นที่บริเวณมีท่าเรือและผู้อพยพมากที่สุด
ชาวฮกเกี้ยน > ชาวฮกเกี้ยนโพ้นทะเล > ประเทศไทย

คาดกันว่าชาวจีนฮกเกี้ยนอพยพมาประเทศไทยเป็นจีนกลุ่มแรก ๆ จีนฮกเกี้ยนเข้ามาในสมัยกรุงศรีอยุธยาก่อนจีนกลุ่มอื่นและเป็นชนเผ่าจีนอาสาช่วย สมเด็จพระเจ้ากรุงธนบุรีกอบกู้เอกราช แม้แต่พระบาทสมเด็จพระพุทธยอดฟ้าจุฬาโลกมหาราช รัชกาลที่ 1 แห่งราชวงศ์จักรี ท่านถือกำเนิดในชุมชนจีนฮกเกี้ยนบริเวณวัดสุวรรณดาราราม ฝั่งตะวันออกของคลองนายก่าย กรุงศรีอยุธยา มารดาของท่านชื่อดาวเรืองหรือหยก เป็นธิดาที่เกิดในสกุลคหบดีจีนที่ร่ำรวยที่สุดในชุมชนชาวจีนฮกเกี้ยนถึง แม้ในประเทศไทยโดยรวมจะมีจำนวนน้อยแต่กลุ่มวัฒนธรรมฮกเกี้ยนเป็น 1 ใน 2 กลุ่มวัฒนธรรมจีนที่ได้รับความความนิยมมากพร้อมกับแต้จิ๋ว และมีจำนวนประชากรมากในภาคใต้ของประเทศไทยมากกว่าชาวจีนกลุ่มอื่น มีมากที่สุดในจังหวัดภูเก็ตจนเกือบเป็นประชากรส่วนใหญ่ โดยส่วนมากเป็นชาวฮกเกี้ยน หรือ ชาวฮกโล่ ที่อพยพมากจากสิงคโปร์ และ มาเลเซีย อีกที  ส่วนหนึ่งมาจากแผ่นดินใหญ่ ชาวฮกเกี้ยนอาศัยทางตอนใต้ในประเทศไทยมากกว่าภาคอื่น ๆ ชาวจีนแต่ละก๊กจะรวมตัวกันสร้างสมาคมของตัวเองเพื่อช่วยเหลือกันเองและช่วยเหลือสังคมในท้องถิ่น อาทิเช่นสมาคมฮกเกี้ยน สมาคมแต้จิ๋ว สมาคมฮากกา สมาคมไหหลำ เมื่อเทศกาลสำคัญมาถึงชาวจีนแต่ละเชื้อสายจะมาช่วยเหลือกันโดยจะใช้ภาษาจีนกลางเป็นหลักในการสื่อสาร ในภาคกลางของประเทศไทย ชาวจีนฮกเกี้ยนจะอาศัยอยู่บริเวณตลาดน้อย เยาวราช และฝั่งธนบุรี กรุงเทพมหานคร และกระจายไปทั่วชุมชนที่มีชาวจีนอยู่ทั่วประเทศ
ชาวฮกเกี้ยน > เมืองที่อพยพ

ชาวฮกเกี้ยนมีถิ่นฐานเดิมโดยมาจากเมืองเซี่ยเหมิน เมืองเฉวียนโจว เมืองจังโจว เมืองผูเถียน เมืองจางผิง เมืองหลงหยาน เมืองจางผู ฯลฯ มีเมืองท่าออกสู่ท้องทะเล คือ เมืองเซี่ยเหมิน (เอ้หมึง) เนื่องจากติดกับเมืองแต้จิ๋ว มณฑลกวางตุ้ง จึงมักมีชาวแต้จิ๋วอพยพมาด้วย นับว่าเป็นหนึ่งในเมืองที่ชาวแต้จิ๋วออกทะเลเช่นกัน